《秋夕书怀》
唐代·刘兼

荒僻淹留岁已深，解龟无计恨难任。守方半会蛮夷语，

贺厦全忘燕雀心。夜静倚楼悲月笛，秋寒欹枕泣霜砧。

宦情总逐愁肠断，一箸鲈鱼直万金。

直气从来不入时，掩关慵更钓磻溪。斯文未丧宣尼叹，

吾道将穷阮籍悲。轻粉覆霜凝夜砌，乱金铺菊织秋篱。

南阳卧久无人问，薄命非才有可疑。

作者简介：刘兼，[约公元九六0年前后在世]（即约周末宋初间前后在世）字不详，长安人，官荣州刺史。兼著有诗一卷，（《全唐诗》）传于世。